Jean Goedert (Dokter)
De Jean (genannt Jängi) Goedert, gebuer den 23. Januar 1926 zu Konsdref a gestuerwen de 4. Abrëll 2019 zu Lëtzebuerg, war e lëtzebuergeschen Urolog an CSV-Politiker.

Seng Formatioun 
 1932-1939: Primärschoul zu Konsdref,
 1939-1946: Iechternacher Kolléisch (mat Ënnerbriechung wéinst dem Krich),
 1946-1947: Cours supérieurs zu Lëtzebuerg,
 1947-1954: Medezinsstudien zu Stroossbuerg a Paräis,
 1954-1958: Spezialisatioun an der Chirurgie an an der Urologie zu Bonn an zu Homburg (Saar).

Seng Carrière 
 Berufflech
 Urolog an der Elisabetherinnen-Klinick zu Lëtzebuerg,
 Medezineschen Direkter vun der Elisabetherinnen-Klinick.

Den Dokter Goedert war staark beim Bau vum Centre hospitalier engagéiert an huet gehollef de SAMU-Déngscht fir d'Stad Lëtzebuerg an d'Häerzchirurgie an der Elisabetherinnen-Klinick opzebauen.

Politesch
 1964-1978: Member vum Gemengerot vun der Stad Lëtzebuerg,
 1978-1999: Schäffe vun der Stad Lëtzebuerg, zoustänneg fir den Urbanismus an de soziale Wunnengsbau,
 1979-1989: Deputéierten (zanterhier Éierendeputéierten),
 1995-1999: Vizepresident a President vun der EuRegio SaarLorLux.

De Jean Goedert huet vill derzou bäigedroe fir d'Quartiere Pafendall a Gronn ze restauréieren an nees opzebauen a fir d'Foussgängerzon an der Uewerstad anzeféieren.

Aner Funktiounen
 1966-1991: President, duerno Éierepresident vum Sang & Klang Pafendall,
 1968-2004: President vum fréiere Syndicat d'initiative et de tourisme vu Lëtzebuerg, dem haitege Luxembourg City Tourist Office (LCTO),
 1973-2018 Member vum Verwaltungsrot an 1978-2009 President vun der Ligue médico-sociale (virdrun: Ligue luxembourgeoise contre la tuberculose),
 1964-??: President vun der Chorale: Le Madrigal de Luxembourg (duerno Éierepresident),
Member vum Verwaltungsrot vun der Action LIONS Vaincre le Cancer.

Gielercher 
 Grand-Officier vum Ordre de Mérite du Grand-Duché de Luxembourg (Promotioun 1996)
 Héich Auszeechnunge vun der Belsch, Däitschland, Holland, Portugal a Spuenien

Gebuer 1926
Lëtzebuergesch Dokteren
Lëtzebuergesch Deputéiert
Grand-Officier de l'Ordre de Mérite du Grand-Duché de Luxembourg
Gestuerwen 2019